มีประจำเดือนครั้งล่าสุดเมื่อวันที่6 ต.ค.และวันสุดท้ายคือวันที่10 ต.ค. ช่วงวันที่ 9 มีพสพ.ไม่ได้ป้องกันแต่หลั่งนอก วันที่11เลยซื้อยาคุมฉุกเฉินมากิน แล้ววันที่ 13 14 ต.ค.ก็มีพสพ.อีกแต่ใส่ถุงยาง+เอาออกมาหลั่งข้างนอก รู้สึกเหมือนมีอสุจิรั่วออกมาโดนช่วงช่องปากช่องคลอดเลยกินยาคุมฉุกเฉินอีก1แผง ผ่านมา4วัน วันนี้มีเลือกออกจากช่องคลอดเป็นสีน้ำตาลเหนียวๆ อยากทราบว่าคือเลือดอะไรหรอคะ แล้วมีโอกาสท้องสูงไหม
สวัสดีค่ะ หากประจำเดือนมาวันที่ 6 ต.ค.แล้วได้มีเพศสัมพันธ์ในวันที่ 9 ต.ค. เท่ากับมีเพศสัมพันธ์ในวันที่ 4 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น ก็ไม่จำเป็นต้องทานยาคุมฉุกเฉินไปส่วนการมีเพศสัมพันธ์ในวันที่ 13 และ 14 ต.ค. ซึ่งเลยระยะปลอดภัยไปแล้ว แต่หากได้ใส่ถุงยางอนามัย และใช้วิธีการหลั่งนอกร่วมด้วย โอกาสในการตั้งครรภ์ก็ถือว่ามีน้อยมาก จึงไม่จำเป็นต้องทานยาคุมฉุกเฉินไปแต่หากได้ทานไปแล้ว ทั้งในวันที่ 11 และ 14 ต.ค. แล้วในวันที่ 18 ต.ค. นี้ ได้มีเลือดออกมา เลือดที่ออก ก็น่าจะเกิดจากผลของยาคุมฉุกเฉินได้ค่ะ ไม่ใช่ประจำเดือน เพราะประจำเดือนเพื่งมาไปไม่นานส่วนประจำเดือนในรอบต่อไป ก็อาจมาช้ากว่ากำหนดได้ โดยอาจมาหลังจากที่มีเลือดออกไปแล้ว 4 สัปดาห์ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ